La Liga 2014/2015.
La Liga 2014/15. je bila 84. sezona od osnivanja prve nogometne lige Španije. Sezona je počela 23. augusta 2014. a završila 24. maja 2015 godine. Barcelona je osvojila prvenstvo 23. put u svojoj historiji. Real Madrid kao drugoplasirana ekipa i Atlético Madrid kao trećeplasirana uz prvaka Barcelonu osigurali su učešće u grupnoj fazi Lige prvaka 2015/16. dok je četvrtoplasirana ekipa La Lige Valencia osigurala plasman u baraž za Ligu prvaka 2015/16. Sevilla kao pobjednik Evropske lige 2014/15. stekla je pravo igranja u grupnoj fazi Lige prvaka 2015/16.. Villarreal kao šestoplasirana ekipa osigurao je igranje u grupnoj fazi Evropske lige 2015/16. dok je Athletic Bilbao kao sedmoplasirana ekipa lige osigurao učešće u trećem krugu kvalifikacija za Evropsku ligu 2015/16. Iz lige su ispali Elche, Almería i Córdoba. Najbolji strijelac La Lige 2014/15. je bio Cristiano Ronaldo, nogometaš Real Madrida sa 48 postignutih golova.